
**บันทึกข้อความ**

**ส่วนราชการ** สำนักปลัด องค์การบริหารส่วนตำบลท่าขนาน โทร. ๐-๗๕๓๕-๕๙๗๗

**ที่** นศ ๘๔๓๐๑/ **วันที่** 1 ตุลาคม 2561

**เรื่อง** รายงานผลการดำเนินงานตามแผนการปฏิบัติการป้องกันการทุจริต (พ.ศ. 2561 – 2564) ประจำปีงบประมาณ 2561

**เรียน** นายกองค์การบริหารส่วนตำบลท่าขนาน

อ้างถึง หนังสือจังหวัดนครศรีธรรมราช ที่ นศ 0023.4/ว4787 ลงวันที่ 3 กันยายน 2561

สิ่งที่ส่งมาด้วย ประกาศสำนักงานปปช. เรื่อง ผลการจัดทำแผนปฏิบัติการป้องกันการทุจริตขององค์กร

ปกครองส่วนท้องถิ่นตามโครงการส่งเสริมท้องถิ่นปลอดทุจริต ประจำปี 2561 จำนวน 1 ชุด

เรื่องเดิม

ตามที่จังหวัดนครศรีธรรมราชได้แจ้งว่าได้รับแจ้งจากกรมส่งเสริมการปกครองท้องถิ่นว่าขอให้องค์กรปกครองส่วนท้องถิ่นจัดทำแผนการป้องกันการทุจริต (พ.ศ. 2562 – 2564) พร้อมรายงานการประเมินตนเอง (Self Assessment Report : SAR) ให้สำนักงานป้องกันและปราบปรามการทุจริตประจำจังหวัดและจัดส่งให้สำนักป้องกันการทุจริตภาคการเมือง สำนักงานป้องกันและปราบปรามการทุจริตแห่งชาติโดยตรง โดยสามารถดาวโหลดประกาศผลการจัดทำแผนปฏิบัติการป้องกันการทุจริตและเอกสารที่เกี่ยวข้องได้ที่เว็บไซต์สำนักงาน ป.ป.ช. www.nacc.go.th แบนเนอร์ “เอกสารการจัดทำแผนปฏิบัติการป้องกันการทุจริตสำหรับองค์กรปกครองส่วนท้องถิ่น” ซึ่งองค์การบริหารส่วนตำบลท่าขนานได้เคยมีแผนแล้วแต่ยังไม่สมบูรณ์ตามเกณฑ์ที่สำนักงาน ป.ป.ช.กำหนด นั้น

ข้อเท็จจริง

บัดนี้ สำนักงานป.ป.ช.ได้ประกาศผลการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น ตามโครงการส่งเสริมท้องถิ่นปลอดทุจริต ประจำปี 2561 เมื่อวันที่ 23 กรกฎาคม 2561 (ตามหนังสือที่อ้างถึง) ซึ่งองค์การบริหารส่วนตำบลท่าขนานได้ผ่านเกณฑ์การประเมินแล้ว(รายละเอียดปรากฏตามเอกสารแนบ) ทั้งนี้ ยังไม่สามารถรายงานผลการดำเนินงานตามแผนฯในปีงบประมาณ 2561 ผ่านระบบ E- PlanNacc ที่เว็บไซต์ สำนักงาน ป.ป.ช. (www. nacc.go.th) ได้ เนื่องจากประกาศดังกล่าวเลยกำหนดเวลาการรายงานแล้วจึงต้องทำการรายงานผลการดำเนินงานในปีงบประมาณถัดไป

จึงเรียนมาเพื่อโปรดทราบและพิจารณา

(นางสาวธัญลักษณ์ มีสวน)

นิติกรชำนาญการ

ความเห็นหัวหน้าสำนักปลัด

.........................................................................................................................

……………………………………………………………………………………………..

(นางศิริขวัญ คงช่วย)

หัวหน้าสำนักปลัด

- 2 -

ความเห็นปลัดองค์การบริหารส่วนตำบล

.........................................................................................................................

.........................................................................................................................

(นางศิริขวัญ คงช่วย)

หัวหน้าสำนักปลัด รักษาราชการแทน

ปลัดองค์การบริหารส่วนตำบลท่าขนาน

ความเห็นนายกองค์การบริหารส่วนตำบล

.........................................................................................................................

.........................................................................................................................

(นายนิรันดร์ โพร่ขวาง)

นายกองค์การบริหารส่วนตำบลท่าขนาน